Broj: 27-02-11-41273/21

Sarajevo, 19.11.2021. godine

**UGOVOR O NAMJENSKOM KORIŠTENJU SREDSTAVA**

**za sufinansiranje naučnoistraživačkih/umjetničkoistraživačkih/istraživačkorazvojnih projekata i programa iz Budžeta Kantona Sarajevo za 2021. godinu**

Zaključen dana 19.11.2021. godine između ugovornih strana:

1. **MINISTARSTVO ZA NAUKU, VISOKO OBRAZOVANJE I MLADE KANTONA SARAJEVO (u daljnjem tekstu: Ministarstvo), ul. Reisa Džemaludina Čauševića br. l, koje zastupa ministrica prof.dr. Aleksandra Nikolić i**
2. **UDRUŽENJE GEOGRAFA U BOSNI I HERCEGOVINI (u daljnjem tekstu: Dobitnik sredstava), ul. Zmaja od Bosne br. 33, Sarajevo ID broj: 4201943830002, kojeg zastupa predsjednik prof.dr. Semir Ahmetbegović.**

***UVODNA ODREDBA***

*Ugovorne strane saglasno utvrđuju da se ovaj Ugovor zaključuje na temelju* Programa utroška sredstava tekućih i kapitalnih transfera utvrđenih u Budžetu Kantona Sarajevo za 2021. godinu („Službene novine Kantona Sarajevo” broj: 20/21),  *Odluke Vlade Kantona Sarajevo* o utvrđivanju namjene, kriterija i načina raspodjele sredstava za podršku naučnoistraživačkoj djelatnosti na području Kantona Sarajevo iz Budžeta Kantona Sarajevo za 2021. godinu („Službene novine Kantona Sarajevo broj: 22/21), Odluke Vlade Kantona Sarajevo o izmjenama Odluke o utvrđivanju namjene, kriterija i načina raspodjele sredstava za podršku naučnoistraživačkoj djelatnosti na području Kantona Sarajevo iz Budžeta Kantona Sarajevo za 2021. godinu („Službene novine Kantona” broj: 31/21), Odluke o preraspodjeli sredstava za podršku naučnoistraživačkoj djelatnosti na području Kantona Sarajevo za 2021. godinu broj 27-02-11-12880-10.4/21 od 24.09. 2021. godine.

**Član 1.**

**(Predmet i cilj Ugovora)**

Predmet ovog ugovora je dodjela finansijskih sredstava Univerzitetu u Sarajevu, za sufinansiranje projekata **naučnoistraživačkih/umjetničkoistraživačkih i istraživačkorazvojnih projekata od posebnog interesa za Kanton Sarajevo za 2021. godinu,** au skladu sa Odlukom o utvrđivanju konačne liste dobitnika sredstava broj: 27-02-11-12880-11.3/21 od 4. 11. 2021. godine, po Javnom pozivu Ministarstva za nauku, visoko obrazovanje i mlade Kantona Sarajevo, broj: 27-02-11-12880/21 od 25.05.2021. godine, aza **PROGRAM 3-Sufinansiranje izdavanja naučnih časopisa i to u iznosu od 338,00 KM.**

|  |  |  |  |
| --- | --- | --- | --- |
| **Dobitnik sredstava** | **Naziv časopisa** | **Urednik** | **Odobrena sredstva** |
| Udruženje geografa u BiHProf.dr. Semir Ahmetbegović | „Acta geographica Bosniae et Herzegovina“ | Muriz Spahić | 338,00 KM |

**Član 2.**

**(Odobrena sredstva i plaćanje)**

Ministarstvo se obavezuje da Dobitniku sredstava odobrena sredstva iz člana 1. ovog ugovora doznači nakon potpisivanja ovog ugovora.

**Član 3.**

**(Opšte odredbe o realizaciji ugovora)**

Dobitnik sredstava prihvata finansijska sredstva iz člana 2. ovog ugovora i obavezuje se da će ista utrošiti u 2021. godini, namjenski i u skladu sa zakonom.

Ministarstvo će vršiti kontrolu namjenskog utroška odobrenih sredstava iz člana 1. ovog ugovora kroz:

1. razmatranje izvještaja o utrošku sredstava koji je Dobitnik sredstava obavezan podnositi u skladu sa ovim ugovorom,
2. na drugi način za koji Ministarstvo procjeni da je adekvatan.

Strane su saglasne da Ministarstvo u periodu trajanja ugovora zadržava pravo jednostranog raskida ugovora ukoliko se naknadno utvrdi da je Dobitnik sredstava, organizaciona jedinica u dostavljenoj aplikaciji na Javni poziv netačno prikazao da ispunjava bilo koji od uslova za dodjelu sredstava propisan aktima navedenim u uvodnim odredbama ovog ugovora i Javnim pozivom za sufinansiranje naučnoistraživačkih/umjetničkoistraživačkih i istraživačkorazvojnih projekata i programa iz Budžeta Kantona Sarajevo broj: 27-02-11-12880/21 od 25.5.2021. godine, te ukoliko se utvrdi da dobitnik sredstava nenamjenski koristi sredstva.

U slučaju da Ministarstvo jednostrano raskine ugovor, dobitnik sredstava se obavezuje da po zahtjevu Ministarstva iz vlastitih prihoda izvrši povrat doznačenih sredstava na račun JRT Kantona Sarajevo.

**Član 4.**

**(Obaveze Dobitnika sredstava)**

**Dobitnik sredstava je obavezan da:**

1. omogući Ministarstvu kontrolu namjenskog utroška sredstava.
2. najkasnije 30 dana od nastupanja roka koji je projektom/programom predviđen za realizaciju projektnih/programskih aktivnosti dostaviti finalni (integralni) pisani izvještaj o utrošku cjelokupnog odobrenog granta.

 **Član 5.**

**(Ostala prava i obaveze)**

**Ministarstvo je obavezno da:**

1. izvrši uplatu odobrenih sredstava iz člana 1. ovog ugovora
2. vrši nadzor nad utroškom dodijeljenih sredstava u skladu sa ovim ugovorom.

**Član 6.**

**(Rješavanje sporova)**

1. Ukoliko Dobitnik sredstava Ministarstvu ne dostavi izvještaj o utrošku sredstava, obavezuje se da izvrši povrat uplaćenih sredstava najkasnije 30 dana od dana nastupanja ugovorenog roka za izvršenje obaveze na račun JRT Kantona Sarajevo i to iz sredstava koja predstavljaju vlastite prihode Dobitnika sredstava.
2. Dobitnik sredstava koji propusti uredno izvršenje ugovorene obaveze u pogledu namjenskog utroška dodijeljenih sredstava i blagovremenog dostavljanja pisanog izvještaja kojim se na dokumentovan način dokazuje namjensko trošenje sredstava, ne može u naredne budžetske godine ostvariti pravo na dodjelu sredstava iz Budžeta Kantona Sarajevo sa pozicije Ministarstva koja su namijenjena kao podrška Programima nauke.
3. Ukoliko se ustanovi nenamjensko trošenje doznačenih sredstava aplikant je dužan izvršiti povrat cjelokupnog iznosa doznačenih sredstava na račun JRT Kantona Sarajevo u roku od 30 dana od dana kada Ministarstvo pisanim putem to od njega zatraži, u suprotnom pokrenut će se postupak pred nadležnim organom protiv aplikanta koji nije opravdao doznačena sredstva i zabranjuje se apliciranje istom na konkurse koje raspisuje Ministarstvo u periodu od tri godine.

**Član 7.**

**(Ostala prava i obaveze)**

Za pitanja koja nisu regulisana ovim ugovorom, a odnose se na prava i obaveze ugovorenih strana primjenjivat će se Zakon o obligacionim odnosima.

**Član 8.**

**(Rješavanje sporova)**

Ugovorne strane svojim potpisom potvrđuju da su pročitale i razumjele odredbe ovog ugovora. Ugovorne strane će eventualne sporove rješavati sporazumno, u protivnom za sporove nastale iz ovog ugovora nadležan je Kantonalni sud u Sarajevu.

**Član 9.**

**(Završna odredba)**

Ugovor je sačinjen u četiri primjerka, od kojih jedan pripada Udruženju geografa u BiH a tri primjerka Ministarstvu.

**UDRUŽENJE GEOGRAFA U BOSNI I HERCEGOVINI**

**Prof.dr. Semir Ahmetbegović**

**MINISTARSTVO ZA NAUKU, VISOKO OBRAZOVANJE I MLADE**

**KANTONA SARAJEVO**

**Prof.dr. Aleksandra Nikolić**

Broj protokola:\_\_\_\_\_\_\_\_\_\_\_\_\_\_\_\_

Datum:\_\_\_\_\_\_\_\_\_\_\_\_\_\_\_\_\_\_\_\_\_\_